Algimantas Pavilonis

Algimantas Pavilonis (g. 1953 m. spalio 20 d.) – Lietuvos krepšininkas, plaukikas, krepšinio organizatorius.

Užsiėmė tiek plaukimu, tiek krepšiniu. 1976 m. baigė V. M. Kapsuko universitetą. Mokėsi Šiaulių plaukimo mokykloje (pirmasis plaukimo treneris A. Urbonas). Krepšinio mokėsi pas E. Paškevičių ir A. Paulauską, R. Endrijaitį, S. Butautą.

4 kartus Lietuvos plaukimo laisvuoju stiliumi čempionas: 1500 m (1968, 1969, 1971 m.) ir 400 m (1969 m.); plaukimo laisvuoju stiliumi rekordininkas: 800 m (9 min. 38,6 s – 1971 m.) ir 1500 m (18 min. 01,1 s – 1971 m.).

Baigęs plaukiko karjerą, Algimantas Pavilonis profesionaliai žaidė krepšinį. Didžiąją dalį karjeros praleido Vilniaus „Statyboje“. Karjeros pabaigoje žaidė Čekoslovakijoje ir Alytaus „Savy“. 1975–1982 m. Algimantas Pavilonis atstovavo Lietuvos TSR rinktinei (žaidė 34 rungtynes, pelnė 352 taškus). 1979 m. žaidė TSRS rinktinėje.Algimantas Pavilonis, krepsinis.net

1976–1992 m. Vilniaus universiteto Radiofizikos katedros mokslinis bendradarbis, 1992–1994 m. Lietuvos Respublikos Seimo kanceliarijos vadovas, 1994–2007 m. Lietuvos vyrų krepšinio rinktinės rėmimo fondo direktorius, 1994–2003 m. Lietuvos krepšinio federacijos prezidentas. 1998–2001 m. NEBL vykdantysis direktorius. 2008–2012 m. – Ukrainos Superlygos direktorius,Pavilonis tapo Ukrainos Superlygos direktoriumi, basketnews.lt vėliau vadovavo VTB Vieningosios lygos teisėjų departamentui.Pavilonis vadovaus VTB Vieningosios lygos teisėjų departamentui, basketnews.lt

2003 m. apdovanotas Ordino „Už nuopelnus Lietuvai“ Komandoro kryžiumi.Algimantas Pavilionis, Lietuvos sporto enciklopedija

 Pasiekimai 
 Lietuvos TSR plaukimo čempionatas: 1968, 1969, 1971 m. (1500 m), 1969 m. (400 m);
 Pasaulio universiada (krepšinis): sidabras – 1977 m.
 TSRS krepšinio čempionatas: bronza – 1979 m.

 Šaltiniai 

Kategorija:Lietuvos krepšininkai
Kategorija:Lietuvos plaukikai
Kategorija:Lietuvos krepšinio federacijos prezidentai